**Manuel Antelo Pazos**, nado en Urroa (Vimianzo) o 1 de outubro de 1965, é un profesor e político galego vinculado durante anos ao Bloque Nacionalista Galego.

Traxectoria
-----------

### 1983 - 2016: Etapa no BNG

Militou no BNG desde 1983, sendo membro de ERGA entre 1983 e 1988, da que foi o último secretario xeral. En 1988 foi un dos fundadores de Galiza Nova, a organización xuvenil do BNG, da que foi secretario portavoz entre 1990 e 1992.

Foi responsable comarcal do BNG na Costa da Morte no período de 1993 a 1995. Foi membro do Consello Nacional do BNG entre 1993 e 1995 e tamén o o foi dende o ano 2002.

Elixido concelleiro en Vimianzo tralas eleccións de 1999 e 2003, en 2007 encabezou a candidatura nacionalista e foi o portavoz municipal na oposición.

No verán de 2009 tomou posesión como membro do consello de administración da Corporación de Radio e Televisión de Galicia a proposta do BNG, consello do que sería nomeado presidente en marzo de 2011.

Nas eleccións municipais de 2011 logrou sela forza máis votada e foi elixido alcalde mediante un pacto de goberno co PSdeG-PSOE. Durante esta etapa sería, asemade, secretario de "acción municipal" do BNG. O pacto cos socialistas rachou en outubro de 2011, e en marzo de 2013 os grupos da oposición presentaron unha moción de censura contra el. Porén, ó expulsar o PSdeG aos edís que a promoveran a moción non chegou a debatirse. Tralas municipais de 2015 obtivo a maioría absoluta e volveu ser elixido alcalde.

### Dende 2016 : Abandono do BNG e integración en En Marea

Manuel Antelo.
En abril de 2016 anunciou o seu abandono do BNG xunto co de todo o grupo municipal pasando a formar parte do grupo municipal dos non adscritos e anunciou a creación dunha nova formación política chamada Foro Galego.

O 30 de xullo de 2016 participou en Vigo na reunión de En Marea destinada a lanzar o proxecto cara ás eleccións ao Parlamento de Galicia 2016. Do encontro saíu a coordinadora presidida polo histórico líder nacionalista Xosé Manuel Beiras e na que Antelo é un dos 11 membros.

Concorreu ás eleccións municipais de 2019 coa formación Adiante Vimianzo e perdeu a alcaldía, tras ser derrotado pola candidata do PSdeG Mónica Rodríguez Ordóñez.. En xuño de 2021 renunciou á súa acta de concelleiro. En setembro de 2022 Adiante Vimianzo regresou ao BNG.

|  |  |  |
| --- | --- | --- |
| Predecesor:**Alejandro Rodríguez Lema** |  **Alcalde de Vimianzo** 2011 - 2019 | Sucesor:**Mónica Rodríguez Ordóñez** |

Notas
-----

1. ↑  "El edil vimiancés Manuel Antelo Pazos entra en el consejo de administración de la CRTVG". *La Voz de Galicia*. Consultado o 2016-08-04.
2. ↑  "Un viaje al pasado a través de 66 fotografías". *La Voz de Galicia*. Consultado o 2016-08-04.
3. ↑  "Fórum Europa" (PDF). *Fórum Nueva Economía. Tribuna Galicia*. Arquivado dende o orixinal (PDF) o 17 de agosto de 2016. Consultado o 2016-08-04.
4. ↑  El PSOE de Vimianzo reprocha al alcalde haber incumplido el pacto
5. ↑  La moción de censura en Vimianzo se frustra porque los promotores no la tramitaron conforme a la ley
6. ↑  "Manuel Antelo: "Deixamos o BNG porque non podemos ser os pepiños grilo toda a vida"". Arquivado dende o orixinal o 27 de abril de 2016. Consultado o 27 de abril de 2016.
7. ↑  "El alcalde de Vimianzo entra en la coordinadora de En Marea presidida por Beiras" (en castelán). 2016-07-31. Consultado o 2016-08-01.
8. ↑  Concello de Vimianzo na FEGAMP
9. ↑  Manuel Antelo, exalcalde de Vimianzo, dimite de concejal
10. ↑  Adiante Vimianzo y BNG concurrirán en una única lista a las elecciones municipales

Véxase tamén
------------

### Outros artigos

* Eleccións municipais en Vimianzo